ᱣᱟᱥᱤᱝᱴᱚᱱ, ᱰᱤ.ᱥᱤ.

ᱣᱟᱥᱤᱝᱴᱚᱱ, ᱰᱤ.ᱥᱤ. ᱫᱚ ᱡᱟᱦᱟᱸ ᱣᱟᱥᱤᱝᱴᱚᱱ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ, ᱱᱚᱣᱟ ᱫᱚ ᱡᱩᱢᱤᱫᱽ ᱯᱚᱱᱚᱛ ᱟᱢᱮᱨᱤᱠᱟ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱣᱟ ᱟᱢᱮᱨᱤᱠᱟ ᱯᱚᱱᱚᱛ ᱫᱚ ᱵᱟᱨᱡᱤᱱᱤᱭᱟ ᱥᱟᱶ ᱟᱡᱟᱜ ᱮᱛᱚᱢᱼᱯᱟᱪᱮ ᱟᱨ ᱮᱛᱚᱢ ᱥᱤᱢᱟᱹ ᱵᱮᱱᱟᱣᱟ, ᱟᱨ ᱱᱚᱣᱟ ᱨᱮᱱᱟᱜ ᱛᱟᱨᱟ ᱫᱷᱟᱨᱮ ᱨᱮ ᱟᱢᱮᱨᱤᱠᱟ ᱯᱚᱱᱚᱛ ᱫᱚ ᱢᱮᱨᱤᱞᱮᱸᱰ ᱥᱟᱶ ᱢᱤᱫ ᱚᱛ ᱥᱤᱢᱟᱹ ᱵᱮᱱᱟᱣᱟ ᱾ ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱧᱩᱛᱩᱢ ᱫᱚ ᱡᱩᱢᱤᱫᱽ ᱯᱚᱱᱚᱛ ᱟᱢᱮᱨᱤᱠᱟ ᱨᱤᱱᱤᱡ ᱯᱩᱭᱞᱩ ᱫᱤᱥᱚᱢ ᱜᱚᱢᱠᱮ ᱟᱨ ᱢᱤᱫ ᱯᱟᱣᱰᱤᱝ ᱵᱟᱵᱟ ᱡᱚᱨᱡᱽ ᱣᱟᱥᱤᱝᱴᱚᱱ ᱟᱜ ᱧᱩᱛᱩᱢ ᱨᱮ ᱫᱚᱦᱚ ᱞᱮᱱ ᱛᱟᱦᱮᱸᱫ, ᱟᱨ ᱯᱷᱮᱰᱟᱨᱟᱞ ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱫᱚ ᱠᱚᱞᱚᱢᱵᱤᱭᱟ ᱧᱩᱛᱩᱢ ᱨᱮ ᱫᱚᱦᱚ ᱟᱠᱟᱱᱟ, ᱱᱚᱣᱟ ᱡᱟᱹᱛᱤ ᱨᱤᱱᱤᱡ ᱢᱤᱫ ᱛᱤᱨᱞᱟᱹ ᱪᱤᱱᱦᱟᱹ ᱠᱟᱱᱟ ᱾ ᱭᱩ.ᱮᱥ. ᱯᱷᱮᱰᱨᱟᱞ ᱥᱚᱨᱠᱟᱨ ᱟᱨ ᱟᱹᱰᱤ ᱜᱟᱱ ᱡᱮᱜᱮᱛᱟᱹᱨᱤ ᱥᱚᱝᱜᱚᱴᱷᱚᱱ ᱟᱜ ᱢᱟᱹᱪᱤ ᱞᱮᱠᱟᱛᱮ, ᱥᱚᱦᱚᱨ ᱫᱚ ᱢᱤᱫ ᱞᱟᱹᱠᱛᱤᱭᱟᱱ ᱡᱮᱜᱮᱫ ᱨᱟᱡᱽᱟᱹᱨᱤ ᱨᱟᱡᱽᱜᱟᱲ ᱠᱟᱱᱟ ᱾ᱱᱚᱣᱟ ᱭᱩ.ᱮᱥ. ᱨᱮ ᱰᱮᱦᱮᱨ ᱛᱮᱫ ᱧᱮᱞᱟᱜ ᱥᱚᱦᱚᱨ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ, ᱡᱟᱦᱟᱸ ᱫᱚ ᱒᱐᱑᱖ ᱥᱟᱞ ᱨᱮ ᱒᱐ ᱢᱤᱞᱤᱭᱚᱱ ᱠᱷᱚᱱ ᱰᱮᱦᱮᱨ ᱵᱤᱥᱤᱴᱚᱨ ᱠᱚ ᱧᱮᱞ ᱞᱮᱫ ᱛᱟᱦᱮᱸᱫ ᱾
ᱱᱟᱜᱟᱢ

ᱚᱛᱱᱚᱜ
ᱣᱟᱥᱤᱝᱴᱚᱱ, ᱰᱤ.ᱥᱤ. ᱫᱚ ᱡᱩᱢᱤᱫᱽ ᱯᱚᱱᱚᱛ ᱟᱢᱮᱨᱤᱠᱟ ᱥᱟᱢᱟᱝ ᱫᱚᱨᱭᱟ ᱫᱷᱟᱨᱮ ᱨᱮᱱᱟᱜ ᱛᱟᱞᱟᱼᱟᱴᱞᱟᱱᱴᱤᱠ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱠᱚᱞᱚᱢᱵᱤᱭᱟ ᱦᱚᱱᱚᱛ ᱠᱷᱚᱱ ᱛᱟᱭᱚᱢ ᱥᱮᱫ ᱚᱪᱚᱜ ᱤᱫᱤ ᱛᱮ, ᱥᱚᱦᱚᱨ ᱜᱩᱴ ᱚᱥᱟᱨ ᱵᱤᱥᱟᱹᱨ ᱫᱚ ᱖᱘.᱓᱔ ᱜᱟᱺᱴ ᱢᱤᱞ (᱑᱗᱗ ᱜᱟᱺᱴ ᱠᱤᱞᱚᱢᱤᱴᱚᱨ) ᱢᱮᱱᱟᱜᱼᱟ, ᱚᱸᱰᱮ ᱠᱷᱚᱱ ᱖᱑.᱐᱕ ᱜᱟᱺᱴ ᱢᱤᱞ (᱑᱕᱘.᱑ ᱜᱟᱺᱴ ᱠᱤᱞᱚᱢᱤᱴᱚᱨ) ᱚᱛ ᱢᱮᱱᱟᱜᱼᱟ ᱟᱨ ᱗.᱒᱙ ᱜᱟᱺᱴ ᱢᱤᱞ (᱑᱘.᱙ ᱜᱟᱺᱴ ᱠᱤᱞᱚᱢᱤᱴᱚᱨ) (᱗.᱖᱗%) ᱫᱟᱜ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱫᱚ ᱠᱚᱧᱮᱼᱯᱟᱪᱮ ᱨᱮ ᱢᱚᱱᱴᱜᱚᱢᱚᱨᱤ ᱠᱟᱶᱩᱴᱤ, ᱢᱮᱨᱤᱞᱮᱱᱰ ᱛᱮ ᱞᱟᱜᱟᱣ ᱟᱠᱟᱱᱟ; ᱯᱨᱤᱸᱥ ᱡᱚᱨᱡᱽ ᱠᱟᱶᱩᱴᱤ, ᱢᱮᱨᱤᱞᱮᱱᱰ ᱥᱟᱢᱟᱝ ᱨᱮ; ᱯᱟᱪᱮ ᱨᱮ ᱚᱨᱞᱤᱝᱴᱚᱱ ᱠᱟᱶᱩᱴᱤ, ᱵᱚᱨᱡᱤᱱᱤᱭᱟ; ᱟᱨ ᱮᱛᱚᱢ ᱨᱮ ᱚᱞᱮᱠᱡᱮᱱᱰᱨᱤᱭᱟ, ᱵᱚᱨᱡᱤᱱᱤᱭᱟ ᱾ ᱣᱟᱥᱤᱝᱴᱚᱱ, ᱰᱤ.ᱥᱤ. ᱫᱚ ᱵᱟᱞᱴᱤᱢᱚᱨ ᱠᱷᱚᱱ ᱓᱘ ᱢᱤᱞ (᱖᱑ ᱠᱤᱞᱚᱢᱤᱴᱚᱨ), ᱯᱷᱤᱞᱟᱰᱮᱞᱯᱷᱤᱭᱟ ᱠᱷᱚᱱ ᱑᱒᱔ ᱢᱤᱞ (᱒᱐᱐ ᱠᱤᱞᱚᱢᱤᱴᱚᱨ) ᱟᱨ ᱱᱤᱭᱩ ᱭᱚᱨᱠ ᱠᱷᱚᱱ ᱒᱒᱗ ᱢᱤᱞ (᱓᱖᱕ ᱠᱤᱞᱚᱢᱤᱴᱚᱨ) ᱥᱟᱺᱜᱤᱧᱟ ᱾

ᱯᱚᱴᱚᱢᱮᱠ ᱜᱟᱰᱟ ᱨᱮᱱᱟᱜ ᱮᱛᱚᱢ ᱫᱚᱨᱭᱟ ᱫᱷᱟᱨᱮ ᱵᱟᱨᱡᱤᱱᱤᱭᱟ ᱥᱟᱶ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱵᱮᱱᱟᱣᱟ ᱟᱨ  ᱱᱚᱣᱟ ᱵᱟᱨᱭᱟ ᱢᱩᱬ ᱜᱚᱲᱚᱥᱚᱦᱚᱫ ᱜᱟᱰᱟ ᱢᱮᱱᱟᱜᱼᱟ : ᱮᱱᱟᱠᱚᱥᱴᱤᱭᱟ ᱜᱟᱰᱟ ᱟᱨ ᱨᱳᱠ ᱠᱨᱤᱠ ᱜᱟᱰᱟ ᱾  ᱴᱟᱭᱵᱚᱨ ᱠᱨᱤᱠ, ᱢᱤᱫ ᱯᱨᱟᱠᱨᱤᱛᱤᱠ ᱦᱩᱰᱤᱧ ᱜᱟᱰᱟ ᱫᱚ ᱢᱟᱬᱟᱝ ᱱᱮᱥᱱᱟᱞ ᱢᱳᱞ ᱞᱮᱠᱟᱛᱮ ᱥᱮᱱᱚᱜ ᱠᱟᱱ ᱛᱟᱦᱮᱸᱫ, ᱑᱘᱗᱐ ᱥᱟᱞ ᱚᱠᱛᱚ ᱜᱚᱴᱟ ᱥᱮᱦᱮᱫ ᱛᱮ ᱚᱛ ᱵᱷᱤᱛᱤᱨ ᱞᱮᱱ ᱛᱟᱦᱮᱸᱫ ᱾

ᱦᱚᱲ ᱮᱞ

ᱠᱟᱹᱣᱰᱤ ᱟᱹᱨᱤ	

ᱠᱟᱞᱪᱟᱨ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


 Guide to Washington, D.C., materials from the Library of Congress


 Why is Washington, D.C. Called the District of Columbia?